open-index/open-wikipedia-markdown huggingface dataset:
Bruno Taut

duimnael|links|*Hufeisensiedlung* in Berlyn-Britz
**Bruno Julius Florian Taut** (* 4 Mei 1880 in Koningsberg; † 24 Desember 1938 in Istanboel) was 'n Duitse argitek en stadsbeplanner.

As een van die verteenwoordigers van die Modernistiese argitektuurstroming (Duits *Neues Bauen*) het hy veral met groot residensiële woonprojekte soos die *Hufeisensiedlung* ("Hoefysterbuurt") in Berlyn-Britz en *Onkel Toms Hütte* in Berlyn-Zehlendorf bekendheid verwerf. Bruno Taut het vanaf 1909 met Franz Hoffmann in 'n gemeenskaplike argitekteburo saamgewerk. In 1912 het ook sy jonger broer Max Taut (1884-1967), wat later veral met sy kantoorgeboue in die Nuwe Saaklikheid-boustyl bekendheid sou verwerf, tot dié onderneming toegetree.
Dannenberg

**Dannenberg** is 'n stad in die Noord-Duitse deelstaat Nedersakse, met 'n bevolking van 8&nbsp;162 (2011).
Murraysburg

**Murraysburg** is 'n dorp in die oostelike Wes-Kaap, Suid-Afrika. Die dorp is 60&nbsp;km wes van Graaff-Reinet. Die R63 hoofpad gaan deur die dorp.

## Geskiedenis 
duimnael|links|280px|Ingangspad na die dorp
Murraysburg het as 'n NG-Kerkgemeente ontstaan in 1855, op die plaas *Eenzaamheid* van 7&nbsp;000&nbsp;ha wat van J. Burger gekoop is. Die grond is onderverdeel en erwe is op 'n openbare veiling verkoop. Dit het £10&nbsp;000 opgelewer wat gebruik is om die pastorie en kerk te bou. Die dorp is genoem na ds. Andrew Murray sr. en Barend J. Burger.

## Distrik 
Die distrik is bekend vir sy produksie van wol en sybokhaar. Soekor het in Junie 1966 begin om olie op land hier te soek. Boorwerk het op die plaas Kareebosch sowat 40&nbsp;km vanaf Murraysburg begin. Dit was egter vrugteloos.

## Noemenswaardige boorlinge 
* Dr. Hendrik Petrus van der Merwe, 'n leier in die Kaapse Kerk.
* Ds. Santie Sandenbergh, dekades lank 'n NG predikant.

## Sien ook 
* NG gemeente Murraysburg
* Lys van dorpe in Suid-Afrika

## Bron 
* 

## Verwysings 
## Eksterne skakels 
* Inligting oor Murraysburg
Party van die Arbeid

Die **Party van die Arbeid** (Nederlands: *Partij van de Arbeid*, PvdA) is 'n Nederlandse sosiaal-demokratiese politieke party wat in 1946 gestig is.

Die party het kort na die Tweede Wêreldoorlog voortgekom uit die vooroorlogse Sosiaal-Demokratiese Arbeidersparty (SDAP), die Vrysinnig-Demokratiese Bond (VDB) en die klein Christen-Demokratiese Unie (CDU). Sedertdien het dit 'n belangrike rol in die Nederlandse politiek gespeel, veral tydens die kabinette van Willem Drees (1948-58), Joop den Uyl (1973-1977) en Wim Kok (1994-2002). Van 5 November 2012 tot 26 Oktober 2017 het die PvdA met die liberale Volksparty vir Vryheid en Demokrasie (VVD) die Rutte II-kabinet gevorm, daarna was dit in die opposisie teen die regs-sentrale Rutte III-kabinet. 

Die politieke leier is Jesse Klaver. In die verkiesings van die nuwe Tweede Kamer op 22 November 2023 het die Party van die Arbeid saam met GroenLinks 25 setels behaal en op 29 Oktober 2025 saam met GroenLinks 20 setels.
:*vir die samewerkende faksie, sien; GroenLinks-PvdA*

Die Party van die Arbeid is 'n lid van die Sosialistiese Internasionaal.

## Partyleiers 
* Willem Drees: 9 Februarie 1946 – 22 Desember 1958
* Jaap Burger: 22 Desember 1958 – 16 September 1962
* Anne Vondeling: 16 September 1962 – 13 September 1966
* Joop den Uyl: 13 September 1966 – 21 Julie 1986
* Wim Kok: 21 Julie 1986 – 15 Desember 2001
* Ad Melkert: 15 Desember 2001 – 16 Mei 2002
* (Jeltje van Nieuwenhoven): 16 Mei 2002 – 12 November 2002 (parlementêre leier TK)
* Wouter Bos: 12 November 2002 – 25 April 2010
* Job Cohen: 25 April 2010 – 20 Februarie 2012
* (Jeroen Dijsselbloem): 20 Februarie 2012 – 16 Maart 2012 (parlementêre leier TK)
* Diederik Samsom: 16 Maart 2012 – 10 Desember 2016
* Lodewijk Asscher: 10 Desember 2016 – 14 Januarie 2021
* Lilianne Ploumen: 23 Januarie 2021 – 12 April 2022
* Attje Kuiken: 22 April / 11 Junie 2022 – ~ November 2023
* Frans Timmermans: ~ November 2023 – November 2025
* Jesse Klaver: November 2025 – nou

## Bronne 
* Partij van de Arbeid (PvdA), Parlement.com
* Partij van de Arbeid (PvdA), DNPP

## Eksterne skakels 
* Amptelike webwerf
Party vir die Vryheid

Die **Party vir die Vryheid** (Nederlands: *Partij voor de Vrijheid*, PVV) is 'n Nederlandse regs-populistiese politieke party wat in 2006 gestig is. Die party se politieke leier en enigste amptelike lid is Geert Wilders. Die Party vir die Vryheid kan as 'n voorsetting van die in 2008 opgehefte Lys Pim Fortuyn (LPF) beskou word.

Van 14 Oktober 2010 tot 5 November 2012 het die Christen-Demokratiese Appèl (CDA) met die regs-liberale Volksparty vir Vryheid en Demokrasie (VVD) die Rutte I-kabinet gevorm. Mark Rutte het die amp van Eerste Minister in hierdie minderheidskabinet beklee wat deur die PVV gesteun is.

Sedert die verkiesings van 2017 het die PVV steun verloor aan die nuwe regs-populistiese party Forum vir Demokrasie en aan die nuwe konserwatief-liberale party JA21.

Die verkiesings van die nuwe Tweede Kamer op 22 November 2023 is deur die Party vir die Vryheid gewen. Die party het 37 setels (+20) behaal. Op 29 Oktober 2025 het die party 26 setels behaal (-11).

## Bronne 
* Partij voor de Vrijheid (PVV), Parlement.com
* Partij voor de Vrijheid (PVV), DNPP

## Eksterne skakels 
* Amptelike webwerf
Sosialistiese Party (Nederland)

Die **Sosialistiese Party** (Nederlands: *Socialistische Partij*, SP) is 'n Nederlandse sosialistiese politieke party wat in 1971 gestig is. Die SP se opmars het in die Noord-Brabantse munisipaliteit Oss begin.

Die politieke leier is Jimmy Dijk. Die verkiesings van die Tweede Kamer op 22 November 2023 is deur die Sosialistiese Party verloor. Die party het 5 setels behaal (-4). Die verkiesings van die nuwe Tweede Kamer op 29 Oktober 2025 is deur die SP-party nóg verloor nóg gewen.

## Partyleiers 
* Daan Monjé: 22 Oktober 1971 – 1 Oktober 1986
* Hans van Hooft sr.: 1 Oktober 1986 – 20 Mei 1988
* Jan Marijnissen: 20 Mei 1988 – 20 Junie 2008
* Agnes Kant: 20 Junie 2008 – 5 Maart 2010
* Emile Roemer: 5 Maart 2010 – 13 Desember 2017
* Lilian Marijnissen: 13 Desember 2017 – 13 Desember 2023
* Jimmy Dijk: 13 Desember 2023 – nou

## Bronne 
* Socialistische Partij (SP), Parlement.com
* Socialistische Partij (SP), DNPP

## Eksterne skakels 
* Amptelike webwerf
Demokrate 66

Die **Demokrate 66** (Nederlands: *(Politieke Partij) Democraten 66*, D66) is 'n Nederlandse progressief-liberale politieke party met enkele linkse standpunte, onder ander oor kultuur, emansipasie en omgewingsake. As dit gaan om ekonomiese en sosio-ekonomiese sake, het hierdie party sterk regs-liberale opvattings. Die D66-party is gestig in 1966 deur Hans van Mierlo.

Die politieke leier is Rob Jetten, die voormalige minister van Klimaat in die Rutte IV-kabinet. 

Die verkiesings van die nuwe Tweede Kamer op 29 Oktober 2025 is deur die D66-party gewen. Die party het 26 setels behaal (+17).

## Partyleiers 
* Hans van Mierlo: 14 September 1966 – 1 September 1973
* Jan Terlouw: 1 September 1973 – 8 September 1982
* Laurens Jan Brinkhorst: 8 September 1982 – 10 November 1982
* Maarten Engwirda: 10 November 1982 – 25 Januarie 1986
* Hans van Mierlo: 25 Januarie 1986 – 15 Februarie 1998
* Els Borst: 15 Februarie 1998 – 30 Mei 1998
* Thom de Graaf: 30 Mei 1998 – 22 Januarie 2003
* Boris Dittrich: 22 Januarie 2003 – 3 Februarie 2006
* (Lousewies van der Laan): 3 Februarie 2006 – 24 Junie 2006 (parlementêre leier TK)
* Alexander Pechtold: 24 Junie 2006 – 6 Oktober 2018
* (Rob Jetten): 9 Oktober 2018 – 4 September 2020 (parlementêre leier TK)
* Sigrid Kaag: 4 September 2020 – 12 Augustus 2023
* Rob Jetten: 12 Augustus 2023 — nou

## Bronne 
* Democraten 66 (D66), Parlement.com
* Democraten 66 (D66), DNPP

## Eksterne skakels 
* Amptelike webwerf
GroenLinks

**GroenLinks** (Nederlands: *GroenLinks*, GL) is 'n Nederlandse links-ekologiese politieke party wat in 1990 gestig is. GroenLinks is uit vier linkse partye gevorm: die Kommunistiese Party van Nederland (CPN), die Pasifisties Sosialistiese Party (PSP), die Politieke Party Radikale (PPR) en die Evangeliese Volksparty (EVP).

Die politieke leier, in de Tweede Kamer is Jesse Klaver. In die verkiesings van die nuwe Tweede Kamer op 22 November 2023 het GroenLinks saam met die Party van die Arbeid 25 setels behaal en op 29 Oktober 2025 saam met die PvdA 20 setels.
:*vir die samewerkende faksie, sien; GroenLinks-PvdA* 

## Partyleiers 
* Ria Beckers: 17 Junie 1989 – 20 April 1993
* Peter Lankhorst: 20 April 1993 – 22 Februarie 1994
* Ina Brouwer: 22 Februarie 1994 – 4 Mei 1994
* Paul Rosenmöller: 4 Mei 1994 – 26 November 2002
* Femke Halsema: 26 November 2002 – 16 Desember 2010
* Jolande Sap: 16 Desember 2010 – 8 Oktober 2012
* Bram van Ojik: 8 Oktober 2012 – 12 Mei 2015
* Jesse Klaver: 12 Mei 2015 – ~ November 2023
* Frans Timmermans: ~ November 2023 – November 2025
* Jesse Klaver: November 2025 – nou

## DWARS
Die jeugorganisasie van GroenLinks is DWARS. Dié organisasie is onafhanklik van GroenLinks, maar behou kontak met dié party. Vergaderings van die nasionale partyraad van GroenLinks en die vergaderings van die Tweede Kamer-faksie word deur die voorsitter van DWARS bygewoon.

## Verwysings 
## Bronne 
* GroenLinks (GL), Parlement.com
* GroenLinks (GL), DNPP

## Eksterne skakels 
* Amptelike webwerf
Limoges

**Limoges** (Oksitaans *Lemòtges* of *Limòtges*) is 'n stad in die suid-weste van Frankryk wat as prefektuur (hoofstad) van die administratiewe gewes (*région*) Limousin en die département Haute-Vienne fungeer.

Met 'n bevolking van 140&nbsp;138 was Limoges op 1 Januarie 2008 die 25ste grootste stad in Frankryk en die grootste stedelike nedersetting in die suid-weste van die land na Toulouse en Bordeaux. Dit is die setel van 'n biskop en 'n universiteit.

Die stad, wat 2&nbsp;000 jaar gelede as 'n Romeinse nedersetting gestig is, het in die hoë middeleeue tot die ekonomiese sentrum en beduidendste handelsmetropool van Sentraal-Frankryk ontwikkel en het later, in die 18de eeu, vir sy filiaal van die Koninklike Franse Porseleinmanufaktuur bekend gestaan.

In politieke opsig het Limoges 'n woelige verlede - hier is in 1895 die vakbond *Confédération générale du travail (CGT)* in die lewe geroep en het benadeeldes en werkers verskeie kere - soos tydens die staking van 1905 - in opstand teen die owerheid gekom. Limoges se bynaam, *la ville rouge* ("die rooi stad"), verwys dan ook na die tradisioneel linkse gesindheid van sy bewoners.

Vandag het Limoges van sy oorspronklike glans verloor, maar speel steeds - ook op internasionale vlak - 'n belangrike rol as sentrum van die emalje- en porseleinnywerheid waaraan dit ook sy tweede bynaam - *capitale des arts du feu* ("hoofstad van die vuurkunste") - te danke het. Bekende instellings soos *Tiffany* en *Maxime* het hier tradisioneel hul porselein laat vervaardig.

Sedert 24 Januarie 2008 dra Limoges die amptelike erenaam ''ville d'art et d'histoire'' ("Stad van kuns en geskiedenis"). Reeds sedert enkele dekades is historiese geboue soos vakwerkhuise gerestoureer en talle tuine en parke aangelê. Die plaaslike stasie is een van die mooiste voorbeelde van Jugendstil-boukuns in Europa. 

Die S-vormige gebou in die Val de l'Aurence-landgoed, wat in die 1960's gebou is, sal in September 2025 gesloop word, wat meer as 300 huise sal raak.
Staatkundig Gereformeerde Party

Die **Staatkundig Gereformeerde Party** (Nederlands: *Staatkundig Gereformeerde Partij*, SGP) is 'n Nederlandse ortodoks-Gereformeerde politieke party, wat in 1918 gestig is.

Die politieke leier is Chris Stoffer. Die verkiesings van die nuwe Tweede Kamer op 29 Oktober 2025 is deur die Staatkundig Gereformeerde Party nóg verloor nóg gewen. Die party het 3 setels behaal. 

Van 14 Oktober 2010 tot 5 November 2012 het die SGP nie-amptelik die Rutte I-kabinet gesteun.

## Tweede Kamer 
Setels gewen:

## Partyleiers 
* Gerrit Hendrik Kersten: 24 April 1918 – 14 September 1945
* Pieter Zandt: 14 September 1945 – 4 Maart 1961
* Cor van Dis sr.: 4 Maart 1961 – 28 April 1971
* Hette Abma: 28 April 1971 – 26 Mei 1981
* Henk van Rossum: 26 Mei 1981 – 22 Mei 1986
* Bas van der Vlies: 22 Mei 1986 – 27 Maart 2010
* Kees van der Staaij: 27 Maart 2010 – 25 Augustus 2023
* Chris Stoffer: 25 Augustus 2023 — nou

[thumb|Munisipaliteite waar die Staatkundig Gereformeerde Party ’n aansienlike hoeveelheid stemme in 2010 verwerf het, wat amper ooreenstem met die *[Bybelgordel.*]]
## Bronne 
* Staatkundig-Gereformeerde Partij (SGP), Parlement.com
* Staatkundig Gereformeerde Partij (SGP), DNPP

## Eksterne skakels 
* Amptelike webwerf
* Kaart SGP-stemmers 2021 per munisipaliteit, RIVM
Party vir die Diere

Die **Party vir die Diere** (Nederlands: *Partij voor de Dieren*, afgekort *PvdD*) is 'n Nederlandse politieke party, wat op 28 Oktober 2002 gestig is. Die party staan vir 'n dier- en omgewingsvriendelike beleid. Nederland is sedert 30 November 2006 die eerste land ter wêreld waarin 'n party met dié hooftema in die parlement verteenwoordig is.

Die politieke leier is Esther Ouwehand. Die verkiesings van die nuwe Tweede Kamer op 22 November 2023 is deur die Party vir die Diere verloor. Die party het 3 setels behaal (-3). Die verkiesings van die nuwe Tweede Kamer op 29 Oktober 2025 is deur die Party vir die Diere nóg verloor nóg gewen.

## Partyleiers 
* Marianne Thieme: 28 Oktober 2002 – 9 Oktober 2019
* Esther Ouwehand: 9 Oktober 2019 – nou

## Bronne 
* Partij voor de Dieren (PvdD), Parlement.com
* Partij voor de Dieren (PvdD), DNPP

## Eksterne skakels 
* Amptelike webwerf
Lebowakgomo

**Lebowakgomo** is die setel van die Lepelle-Nkumpi Plaaslike Munisipaliteit en die voormalige hoofstad van die tuisland Lebowa. Die nedersetting lê 45 km suidoos van Polokwane in die Limpopoprovinsie van Suid-Afrika. Dit is in 1974 gestig.

## Demografie 
Volgens die 2011-sensus het Lebowakgomo 'n bevolking van 35&nbsp;087 gehad, van wie 99,3% (34&nbsp;845) Swartes was. Noord-Sotho (Sepedi) is met 87,2% die grootste huistaal.

## Sien ook 
* Lys van dorpe in Suid-Afrika

## Verwysings
Renault

**Renault S.A.S.** is 'n Franse motorvervaardiger wat motors en ligte vragmotors vervaardig (in die verlede het Renault daarnaas ook spoorvoertuie, swaar vragmotors, trekkers en busse gebou). Die Franse regering besit 15 persent van die aandele in Renault. Danksy sy alliansie (sien Renault–Nissan–Mitsubishi-alliansie) met die Japannese *Nissan Motor Co., Ltd.* het Renault gegroei tot die wêreld se derde grootste motorvervaardiger.

Renault en Nissan is daarnaas ook die voorste ontwikkelaars van elektriese motors en het in 2011 aangekondig dat hulle beplan om binne drie tot vier jaar altesaam vier miljard € in die ontwikkeling van agt elektriese voertuigmodelle te belê.

Renault se hoofkwartier is in die Franse stad Boulogne-Billancourt, en is die moedermaatskappy van die Roemeense motorvervaardiger *Automobile Dacia* en die Suid-Koreaanse motorvervaardiger *Renault Samsung Motors*. Verder besit Renault ondernemings soos *RCI Banque* (wat veral motorlenings aanbied) en *Motrio* ('n vervaardiger van motoronderdele).

Jean-Dominique Senard, die seun van 'n Franse diplomaat, dien tans as hoof- uitvoerende beampte.

## Galery 

Renault Vel Satis 3.0 dCi V6 – Frontansicht, 5. Mai 2012, Ratingen.jpg|Renault Vel Satis
Festival automobile international 2011 - Renault Twizy - 01.jpg|Renault Twizy
Renault Avantime bleu front.jpg|Renault Avantime
Renault MEGANE R.S. (ABA-MF4R2).jpg|Renault Megane
Renault 5 Prototype IAA 2021 1X7A0272.jpg|Renault 5 Prototype
Renault Megane E-Tech IAA 2021 1X7A0073.jpg|Renault Megane E-Tech
Renault DeZir.jpg|Renault DeZir Concept
2018 Renault ZOE.jpg|Renault ZOE

## Eksterne skakels 
* Amptelike webwerf
Tweede Kamer van die Stategeneraal

Die **Tweede Kamer van die Stategeneraal** (Nederlands: *Tweede Kamer der Staten-Generaal*) is een van die twee Kamers van die Nederlandse volksverteenwoordiging, die Stategeneraal van Nederland (die andere Kamer is die Eerste Kamer van die Stategeneraal). Die Tweede Kamer bestaan sedert 1815 en is gevestig in die administratiewe hoofstad Den Haag. Hierdie Kamer het 150 lede en word regstreeks deur die bevolking verkies. Die voorsitter is Thom van Campen (VVD). Die Tweede Kamer is die belangrikste Kamer. So het die Tweede Kamer die reg om besluite te wysig en in te dien, maar die Eerste Kamer nie.

325px|links|duimnael|Die Tweede Kamer van die Stategeneraal
325px|links|duimnael|Gebou van die Tweede Kamer

## Koalisie 
Sedert 23 Februarie 2026 bestaan die Jetten-kabinet, wat deur die D66, VVD en CDA ondersteun word (*sien ook: Eerste Kamer - Koalisie*).

As Eerste Minister is Rob Jetten die leier van hierdie kabinet.

## Verkiesings 
Die laaste verkiesings was op 29 Oktober 2025. Die nuwe Tweede Kamer is op 12 November ingesweer. 

Die setelverdeling sedert 1956 is soos volg (oorspronklike setels):

## Verwysings 
## Bronne 
* Tweede Kamer, Parlement.com
* Verkiezingen Tweede Kamer sinds 1917, Parlement.com
* Zetelverdeling in de Tweede Kamer 1946-2023, NLverkiezingen.com

## Eksterne skakels 
*  Die amptelike webwerf van die Tweede Kamer van die Stategeneraal
Svante Arrhenius

**Svante August Arrhenius** (* 19 Februarie 1859 op die landgoed Vik naby Uppsala; † 2 Oktober 1927 in Stockholm) was 'n Sweedse chemikus en fisikus. Arrhenius is in 1884 gepromoveer tot doktor in die wetenskappe aan die universiteit van Uppsala. Sy proefskrif het gehandel oor die elektrolitise geleibaarheid. Hoewel sy kommissie die waarde van díe proefskrif nie onderken het nie het dit die uitgangspunt en grondslag geword van sy teorie oor elektrolitise dissosiasie. In 1903 het Arrhenius die Nobelprys vir Chemie ontvang en in 1919 word hy direkteur van die Nobel-instituut vir fisiese chemie in Stockholm. Hy word beskou as een van die grondleggers van die fisiese chemie.

## Verwysings 
## Eksterne skakels
Johannes Nicolaus Brønsted

**Johannes Nicolaus Brønsted** (* 22 Februarie 1879 Varde (Jutland) - † 17 Desember 1947 Kopenhagen) was 'n Deense fisies-chemikus. 

Brønsted het in 1899 afgestudeer as chemiese ingenieur aan die Universiteit van Kopenhagen, waar hy in 1908 ook sy doktoraat behaal het en aangestel is as professor in anorganiese en fisiese chemie.

In 1906 publiseer hy sy eerste werk oor "affiniteit", en in 1923 volg hy dit op met sy teorie oor die reaksies tussen sure en basisse. Hy beskryf díe reaksies as 'n uitwisseling van protone. Sy teorie is opgestel gelyktydig met, maar onafhanklik van die amper identiese teorie van die Britse chemikus Thomas Lowry, en hulle werk word nou die Brønsted-Lowry-teorie genoem.

In dieselfde jaar, 1923, het ook Gilbert Lewis 'n teorie oor suur-basisreaksies gepubliseer, wat egter op 'n andere beginsel, die uitwisseling van elektronpare gebaseer is. Beide teorieë, Brønsted-Lowry en Lewis word vandag baie toegepas.

Andere onderwerpe wat sy aandag getrek het is die skeiding van isotope in samewerking met G. Hevesy en die oplosbaarheid van soute in oplossings wat andere soute bevat het en die aktiwiteite wat dit beskryf. Saam met Victor K LaMer het hy in 'n oplosbaarheidsstudie eksperimentele bevestiging gevind vir die teorie van Petrus Debye en Erich Hückel oor de aktiwiteitskoëffisiënte vir baie verdunde oplossings. Brønsted was 'n outoriteit op die gebied van die katalise deur toevoeging van sure of basisse. Die Brønsted-katalisevergelyking is na hom vernoem.

In die Tweede Wêreldoorlog het hy teen die nazi-besetting geageer en na die bevryding van Denemarke in 1945 het hy betrokke geraak by die politiek en is verkies tot die Deense parlement in 1947. Siekte het hom egter verhinder om sy setel te beset en hy is kort na sy verkiesing oorlede.
DEFA

duimnael|regs|Die DEFA-kenteken
[duimnael|regs|Die DEFA-rolprent *Nackt unter Wölfen*, wat in 1962 onder regie van Frank Beyer gemaak is, is op Bruno Apitz se gelyknamige roman gegrond en behandel die anti-fascistiese verset in die [konsentrasiekamp Buchenwald]]
Die **Deutsche Film AG**, kort **DEFA**, was die rolprentateljee van die Duitse Demokratiese Republiek. Die ateljee, wat deur die Oos-Duitse staat genasionaliseer is, het sy hoofkwartier in Potsdam-Babelsberg gehad en was sedert die 1950's ook 'n belangrike inhoudverskaffer vir die nuutgestigte DDR-televisieuitsaaidiens Deutscher Fernsehfunk (later *Fernsehen der DDR*).

Die DEFA het sowat 700 rolprente, 750 animasiefilms asook 2&nbsp;250 dokumentêre en kortfilms vervaardig. Sowat 8&nbsp;000 buitelandse rolprente is van Duitse klankbane voorsien.

## Oorhoofse doel 
Volgens sy stigters sou die DEFA die nuwe bewindhebbers in Oos-Duitsland se voorneme ondersteun "om die demokrasie in Duitsland te herstel, fascistiese houdings te verander en mense tot sosialistiese burgers op te voed." Die politieke suiweringsbeleid van denazifisering in die Sowjet-besettingsone van Duitsland en in die DDR was ook daarop gemik om die rolprentbedryf en die kulturele lewe van "reaksionêre elemente en die ondemokratiese anti-humanistiese nasionaal-sosialistiese ideologie en sy voorstanders te bevry".

Die hoofonderwerp van DEFA-rolprente was van die begin af een van die amptelike hoofbestaansredes van die DDR, soos voorgegee deur die Sosialistiese Eenheidsparty van Duitsland (SED) – anti-fascisme, saam met die ideale van sosialistiese realisme. Denkwyses en uitbeeldings van nihilisme, dekadensie, formalisme, burgerlike bekrompenheid en "burgerlike gedrag" moes deur professionele filmlui liewers vermy of gekritiseer en deur sosialistiese ideale vervang word.

So is veral rolprente vervaardig wat in die tradisie van die werkersklas gestaan het, asook anti-oorlogsrolprente wat die NS-ideologie sou ontmasker. Van DEFA-films is verwag dat hulle die sosialistiese, humanistiese en kommunistiese waardes asook die liefde vir die DDR sou weerspieël.

## Verwysings 
## Eksterne skakels 
;Media

----
* Titellied van *Heißer Sommer* (1968), 'n musiekblyspel wat deur die *DEFA-Studio für Spielfilme, Gruppe Johannisthal* vervaardig is. Die toneel is in Leipzig geskiet
;DEFA-stigting en rolprentargief
----
*   *DEFA-Stiftung - About the Foundation*
Koningswater

duimnael|Maatbekers met koningswater.
[duimnael|[Platinum los in koningswater op.]]

**Koningswater** is 'n chemiese reagens wat bestaan uit 3 dele gekonsentreerde soutsuur en een deel salpetersuur.

Die reageermiddel bevat nitrosielchloried NOCl:

:::3 HCl (g) + HNO3 (s) → NOCl (aq) + Cl2 (aq) + 2 H2O (l)

NOCl is 'n baie sterk oksidant en die aanwesige chloorione 'n goeie komplekseringsmiddel. Díe kombinasie stel die reageermiddel in staat om metale soos goud op te los. Die nitrosielchloried oksideer Au tot Au3+ en die goudioon word in die komplekse tetrachloro-ouraatioon AuCl4- omgesit.

Daar is baie min metale wat nie met koningswater reageer nie. Voorbeelde is rutenium en iridium.
Lys van politieke partye in Nederland

Hierdie is 'n **lys van (voormalige) politieke partye in Nederland**.

## Huidige politieke partye 
## Voormalige politieke partye 
## Bronne 
* Partijen in Tweede en Eerste Kamer, Parlement.com
* Opgeheven politieke partijen, Parlement.com
Lebbeke

**Lebbeke** is 'n Belgiese dorp en munisipaliteit in die ooste van die Vlaamse provinsie Oos-Vlaandere, wat grens aan die provinsie Vlaams-Brabant. Die munisipaliteit het 'n oppervlakte van 27&nbsp;km² en sowat 18&nbsp;000 inwoners (2011). Lebbeke grens aan die munisipaliteite Dendermonde, Opwijk, Buggenhout en Aalst.

Lebbeke beskik oor 'n spoorwegstasie wat verbindings na Dendermonde, Opwijk, Asse, Jette en Brussel bied.

Plekke in die munisipale gebied van Lebbeke:  Lebbeke (dorp), Wieze en Denderbelle.

## Eksterne skakels 
*  Die amptelike webwerf van die munisipaliteit
*
Maxime Verhagen

**Maxime Jacques Marcel Verhagen** (gebore 14 September 1956 in Maastricht) is 'n Nederlandse historikus en politikus, en lid van die Christen-Demokratiese Appèl (CDA). Hy was minister van Ekonomiese Sake, Landbou en Innovasie, vise-ministerpresident, asook die politieke leier van sy party.

Verhagen het geskiedenis aan die Universiteit Leiden gestudeer. Vanaf 1984 tot 1989 het hy vir die Tweede Kamer-groep van die CDA gewerk. Hy was vanaf 1986 tot 1990 'n lid van die munisipale raad van Oegstgeest, en vanaf 1989 tot 1994 lid van die Europese Parlement, gewees. Hy was vanaf 1994 tot 2007, en in 2010, 'n lid van die Tweede Kamer, en vanaf 2002 tot 2006, en in 2010, ook 'n parlementêre verteenwoordiger, gewees.

Vanaf 22 Februarie 2007 tot 14 Oktober 2010 was hy minister van Buitelandse Sake in die Balkenende IV-kabinet. Van 9 Junie 2010 tot 30 Junie 2012 was hy partyleier en van 14 Oktober 2010 tot 5 November 2012 ook minister van Ekonomiese Sake, Landbou en Innovasie, asook vise-minister-president in die Rutte I-kabinet. Maxime Verhagen woon in Voorburg, en is getroud met drie kinders. Hy is 'n lid van die Rooms-Katolieke Kerk.

## Eksterne skakels 
*  Drs. M.J.M. (Maxime) Verhagen, Parlement & Politiek
Bonnievale

**Bonnievale** is 'n dorp in die Wes-Kaap, Suid-Afrika, en is in 1922 gestig. In 2011 het die dorp 'n bevolking van 9&nbsp;092 gehad, waarvan 974 (10,7%) Blank was.

## Distrik 
Die distrik is bekend vir sy muskadelwyne, sjerrie en brandewyn. Geelperskes, appelkose en kaas word ook verbou in die distrik. Daar is drie koöperatiewe wynkelders in die distrik.

## Noemenswaardige boorlinge 
* Breyten Breytenbach - skrywer en digter.
* Ds. Gys Muller - predikant in die NG Kerk

## Infrastruktuur 
Die R317-streeksroete gaan deur die dorp en verbind Bonnievale met Stormsvlei en die N2-nasionale pad in die suide en met Robertson in die noordweste.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. .
* Ensiklopedie van Suidelike Afrika, Eric Rosenthal, 1967.

## Verwysings
Mense (tydskrif)

**Mense** is die Afrikaanse uitgawe van die *People* magazine wat deur Caxton Magazines in Suid-Afrika uitgegee word.
 
Die tydskrif word sedert 29 Mei 2006 uitgegee.

## Verwysings 
## Eksterne skakels 
* Die tydskrif se webwerf
Sydney Cove

**Sydney Cove** is 'n klein baai aan die suidelike oewer van Port Jackson, aan die kus van die deelstaat Nieu-Suid-Wallis, Australië. Sydney Cove is die plek wat Kaptein Arthur Phillip tussen 21 en 23 Januarie 1788 gekies het as die ligging van die Britse strafkolonie in Australië en wat uiteindelik tot die stad Sydney ontwikkel het. Phillip se instruksies was aanvanklik gewees om die kolonie in Botanybaai te vestig maar hy het bevind dat Botanybaai nie 'n betroubare varswaterbron gehad het en ook nie voldoende beskutting gebied het vir skepe om anker te gooi nie.

## Verwysings 
## Eksterne skakels
ChristenUnie

Die **ChristenUnie** (Nederlands: *ChristenUnie*, CU) is 'n Nederlandse ortodoks-Protestantse politieke party, wat in 2001 gestig is. Die ChristenUnie is uit twee Protestantse partye gevorm: die Gereformeerd Politiek Verbond (GPV) en die Reformatoriese Politieke Federasie (RPF).

Die politieke leier is Mirjam Bikker. Die verkiesings van die nuwe Tweede Kamer op 29 Oktober 2025 is deur die ChristenUnie nóg verloor nóg gewen. Die party het 3 setels behaal.

## Tweede Kamer 
Setels gewen:
* 2002 — 4
* 2003 — 3
* 2006 — 6
* 2010 — 5
* 2012 — 5
* 2017 — 5
* 2023 — 3
* 2025 — 3

## Deelname aan die regering 
Van 22 Februarie 2007 tot 10 Oktober 2010 het die ChristenUnie met die CDA en de PvdA die Balkenende IV-kabinet gevorm. CU-politikus André Rouvoet was die tweede adjunk-premier.

Van 26 Oktober 2017 tot 10 Januarie 2022 het die CU met die VVD, CDA en D66 die Rutte III-kabinet gevorm. CU-politikus Carola Schouten was die derde adjunk-premier.

Van 10 Januarie 2022 tot 2 Julie 2024 het die CU met dieselfde partye die Rutte IV-kabinet gevorm. CU-politikus Carola Schouten was weer die derde adjunk-premier.

## Partyleiers 
thumb|Partyleier Mirjam Bikker

* Kars Veling: 17 Januarie 2001 — 12 November 2002
* André Rouvoet: 12 November 2002 — 28 April 2011
* Arie Slob: 28 April 2011 — 10 November 2015
* Gert-Jan Segers: 10 November 2015 — 17 Februarie 2023
* Mirjam Bikker: 17 Februarie 2023 — nou

## Bronne 
* ChristenUnie (CU), Parlement.com
* ChristenUnie, DNPP

## Eksterne skakels 
* Amptelike webwerf
Rooi Rose

***Rooi Rose*** was 'n Afrikaanse maandelikse vrouetydskrif wat in Suid-Afrika deur Caxton Magazines uitgegee is. Die eerste *Rooi Rose* verskyn in April 1942 met Mark Preston as skrywer. Die tydskrif het die lig gesien ten spyte van die Tweede Wêreldoorlog en probleme met die beskikbaarheid van papier. Die laaste uitgawe verskyn in Junie 2020.

Hierdie tydskrif word soms voor erkenning gegee as die begin van Charlize Theron se loopbaan, deur die *Rooi Rose* Supermodel van die Jaar -kompetisie. 

*Rooi Rose* begin in 1944 weer herleef toe AM van Schoor en Hendrikus Potgieter by Marius Jooste se kantoor instap en voorstel dat die Afrikaans Pers Beperk, later Perskor, die tydskrif by hom (Potgieter) oorkoop. 

Jooste en Van Schoor het R200 by 'n bank geleen en toestemming by die APB se direksie gekry. Later stel APB 'n voltydse redakteur aan, RP Visser, opgevolg deur ID van der Walt. Van Schoor word ondertussen redakteur van die *Die Huisgenoot*. Van der Walt vertrek in 1959 na *Brandwag* en Ulrich Stark wat voorheen by *Die Vaderland* gewerk het, neem oor, en kry bydraes deur André P. Brink, Len Lindeque en Ela Spence. Die eerste redaktrises was Susan de Winter en Martie Snyman.

Die tydskrif het aanvanklik ontspanningsverhale gebied, maar berig later ook oor aktuele onderwerpe soos die ontstaan van die Verenigde Nasies, die besoek van Koning George VI en sy gesin (1947), asook deurbrake op die mediese gebied. Teen 1960 was *Rooi Rose* 'n eenkleurblad (met die uitsondering van die buiteblaaie) van 120 bladsye per kopie. In 1970 word die tydskrif volkleur (wat ook handel oor modes en resepte) en teen die 1980's beslaan die inhoud glansfigure, modes, kos, heelwat brei- en hekelpatrone.

Die 1990's word, wat modes betref, 'n mengelmoes van grunge, unisex, punk, terughunkering na die natuur (katoen en linne) en teen die millenniumwending gaan dit oor die smaak wat by die individu pas. Die vroeë 21ste eeu word ingelui met die digitale era en 'n tydsgees van kitsroem. Teen November 2000 word *Rooi Rose* die eerste Afrikaanse maandblad, met profielartikels oor bekendes soos Helen Suzman, Patricia de Lille, Antjie Krog en Anna-Mart van der Merwe, soms ook Susan Coetzer en Bettie Kemp.

Met die skryf van François Verster se artikel in die *Kaapse Bibliotekaris* van Julie/Augustus 2016, is die maandblad se grootste uitdaging die internasionale tendens wat die digitale eeu teweegbring met die gewildheid van papiermedia wat taan. Tog beskik die *Rooi Rose* oor 'n "uiters lojale leserskring, wat steeds groei en diversifiseer".

*Rooi Rose* se sirkulasie tydens die tweede kwartaal van 2016 was 63&nbsp;704, vergeleke met sy mededinger *Sarie* se 71&nbsp;124.

## Redakteurs 
* Martie Pansegrouw

## Verwysings 
## Eksterne skakels 
* Verster, F. 2016. Rooi rose: Steeds 'stylvol, sinvol, propvol'. In: *Kaapse Bibliotekaris* 60 (4):20-23
* Rooi Rose se webwerf
Lemoenvlinder

Die **lemoenvlinder** (*Papilio demodocus*) is 'n groot swaelstertvlinder inheems aan die oorgrote deel van sub-Sahara Afrika, insluitend Madagaskar, benewens die suidelike Arabiese Skiereiland. Die ruspes benut verskillende plantspesies as voedsel, maar veral dié van die familie Rutaceae, wat verboude sitrus insluit. Omdat hulle sitrusblare vreet word die lemoenvlinder as 'n pesspesie beskou.

## Lewenskringloop 
Lemoenvlinders gaan deur ongeveer drie geslagte per jaar. Hul eiers word op sitrusblare gelê.

### Eiers 
Die vroulike vlinder plaas haar eiers op die oppervlakte van 'n sitrusblaar. Na sowat ses dae broei die larwe (ruspe) uit die eier.

### Onvolwasse larwe 
Die onvolwasse larwe is swart en geel, met wit stekels. Hul kleur verskaf goeie kamoeflering, aangesien hulle lyk na voëlmis. Hulle groei tot 'n lengte van 10 tot 15&nbsp;mm voor hulle in volwasse larwes verander.

### Volwasse larwe 
Die volwasse larwe (of ruspe) is groen met wit of rooskleurige merke en oogkolle. Hulle groei tot 'n maksimumlengte van sowat 45&nbsp;mm.

By volwasse ruspes ontbreek die kamoeflering van hul vroeëre stadia. Instede stoot hulle 'n gevurkte oranje orgaan uit, bekend as 'n osmaterium, wanneer hulle deur 'n voël of ander predator gekonfronteer word. Die orgaan gee 'n sterk reuk af wat die predator ontmoedig om dit as prooi te neem.

### Papie 
Die ruspes heg hulle aan takke deur middel van sy, en transformeer dan na papies.  Hulle bly in die papiestadium vir 2–3 weke voor die volwassene, die vlinder, verskyn.

## Volwassene 
Die volwassene het swart- en geelgemerkte vlerke met rooi en blou oogkolle. Die vroulike skoenlappers neig om groter as die mannetjies te wees.

## Natuurlike vyande 
Lemoenvlinder eiers en papies word geparasiteer deur sekere soorte parasitiese wespes, veral die taksa *Ooencyrtus* (eierpredator) en *Pteromalus puparum* (papiepredator).

## Eksterne skakels 
* *Papilio demodocus*  van die Iziko Museum, Kaapstad
* Citrus Swallowtail 

## Fotogalery 

Lêer:Citrus swallowtail (Papilio demodocus), Semliki Wildlife Reserve.jpg| Lemoenvlinder suip minerale in Semliki-wildreservaat, Uganda
Lêer:Lemoenvlinder - Citrus Swallowtail (Papilio demodocus).jpg | In die Faerie Glen-natuurreservaat, Pretoria, Suid-Afrika 
Lêer:Papilio demodocus Montreal.jpg | Imago in 'n botaniese tuin in Montreal 
Lêer:Butterfly Wing close-up.jpg|Nabyskoot van die ondervlerkskubbe
Lêer:Papilio demodocus larva 2.jpg | Lemoenvlinder-ruspe
Lêer:Papilio demodocus pupa 2.jpg | Lemoenvlinderpapie

## Sien ook 
* Alfabetiese lys van Suid-Afrikaanse vlinders

## Verwysings
Eendekuil

**Eendekuil** is 'n dorp in die Swartland-streek van die Wes-Kaap, Suid-Afrika, suidwes van Citrusdal en 160&nbsp;km van Kaapstad. Die naam is afgelei van die baie wilde eende en ander watervoëls wat op 'n tyd volop hier was; daar is baie vleie en panne in die distrik. In 2011 het die dorp 'n bevolking van 1530 gehad, waarvan slegs 99 (6,5%) Blank was.

## Wapen 
Eendekuil se munisipale raad het in 1990 'n wapen by die Buro vir Heraldiek geregistreer : ''In silwer, 'n deurlopend-ingeboë punt verlaagd golwend deursnede van rooi en blou, oor die snylyn heen 'n golwende versmalde dwarsbalk, getop met 'n regopgeplaaste gestingelde en geblaarde palmiet, alles silwer, in die skildhoof twee aansiende Europese slopeende van natuurlike kleur''. Die helmteken was 'n sebrakop uitkomend uit 'n blou muurkroon met 'n silwer/rooi/silwer dwarsbalk daarop, en die wapenspreuk was "In nobis constamus".

## Sien ook 
* Lys van dorpe in Suid-Afrika

## Verwysings 
* Op Pad in Suid-Afrika. B.P.J. Erasmus. 1995.
Praepapilio

Die ***Praepapilio*** is 'n uitgestorwe genus van Riddervlinders, wat bekend is van die middel-Eoseense neerslae van Colorado, Verenigde State. Dit tel onder uiters min papilionid-fossiele wat ontdek is en word tans beskou as verteenwoordigend van 'n fossiel-subfamilie, die Praepapilioninae.

Twee spesies is beskryf, elk van 'n enkele fossielvonds:
* †*P. colorado*
* †*P. gracilis*

## Verwysings
Swaelstert

Die **Swaelsterte** is 'n skoenlappergenus in die Riddervlinder-familie, Papilionidae. Die woord *papilio* is die Latynse woord vir skoenlapper.

Onder die welbekende soorte van die genus is die Lemoenvlinder van Afrika (*Papilio demodocus*) en die Noord-Amerikaanse Westelike tierswaelstert (*Papilio rutulus*). Bekende soorte in Asië sluit in die Mormoonvlinders (*Papilio polytes, Papilio polymnestor*), die Boord- en Ulysses-swaelsterte in Australië (*Papilio aegeus, Papilio ulysses*, onderskeidelik).

Ouer indelings van die Swaelsterte het hulle in 'n groter getal van redelik klein genera geressorteer. Meer onlangse klassifikasies was meer konserwatief, en gevolglik word 'n getal voormalige genera nou ingesluit by ***Papilio***. Die genus bevat volgens moderne klassifisiestelsels ongeveer 200 soorte. Die genus *Chilasa* word deur sommige beskou as 'n subgenus van *Papilio*, soos ook die *Agehana*-swaelsterte, alhoewel die laasgemelde takson meestal as 'n subgenus van *Chilasa* beskou word.

Voormalige genera wat nou ressorteer onder *Papilio*, is:
* *Achillides*
* *Eleppone*
* *Druryia*
* *Heraclides* (Reuseswaelsterte)
* *Menelaides*
* *Princeps*
* *Pterourus* (Tierswaelsterte)
* *Sinoprinceps*

## Fotogalery 

Lêer:Ulysses Butterfly Caterpillar.jpg|Ruspe van die Ulysses-swaelstert, *Papilio ulysses*
Lêer:Papilio polyxenesw.jpg|Ruspe van die Amerikaanse swaelstert, *P. polyxenes*, op vinkel
Lêer:Papilio dardanus chrysalis.JPG|Papie (chrysalis) van die Na-aperswaelstert, *Papilio dardanus*
Lêer:Lime Butterfly Papilio demoleus.jpg|Lemoenvlinder, *Papilio demoleus*, in Bangalore
Lêer:Papilio-canadensis-001.jpg|Kanadese tierswaelstert, *Papilio canadensis*, in Ontario, Kanada
Lêer:Ulysses Butterfly - melbourne zoo.jpgDie Australasiese Ulysses-swaelstert in die Melbourne-dieretuin
Lêer:Female Spicebush Swallowtail Megan McCarty07.jpg | Die Speseryswaelstert, *Papilio troilus*, van Noord-Amerika
Lêer:Papilio constantinus on flower.jpg | Konstantynseswaelstert, *Papilio constantinus*, by die Tanganjikameer in Zambië

## Verwysings
Baronvlinder

Die **Baronvlinder** (***Baronia brevicornis***) is 'n soort skoenlapper in die Riddervlinderfamilie. Dit is monotipies (eensoortig) in die genus ***Baronia***, en is endemies aan Meksiko.

Hierdie lokale spesie is van besondere belang weens die relikteaard daarvan en die onsekere verwantskap met ander subfamilies soos die Parnassiinae. Dit word nou beskou as verteenwoordigend van die monotipiese subfamilie **Baroniinae**, en as die mees primitiewe ekstante papilionid-takson, wat sekere kenmerke deel met die fossieltakson Praepapilio.

Die spesie het 'n beperkte en gefragmenteerde verspreiding in Meksiko.  Morfologiese kenmerke sluit in 'n abdominale reukorgaan by die wyfies. Die Baronvlinder is verder uniek onder die Riddervlinders deurdat dit 'n *Acacia*-soort as voedselplant benut (*Acacia cochliacanha*, familie Leguminosae). 

Die genus is vernoem na 'n Mnr. Baron wat die eerste eksemplaar in die Sierra Madre-streek van Meksiko versamel het, waarna die spesie beskryf is deur Salvin.

## Verwysings 
## Eksterne skakels 
* Pteron Onderkant op regterkant
* Beelde 
* Marrku Savela se webblad
Osmaterium

duimnael|regs|250px|Nabyskoot van 'n ruspe se osmaterium
Die **osmaterium** is 'n vlesige orgaan wat in die prothorakiese segment van larwes (ruspes) van die Riddervlinderfamilie aangetref word. Hierdie orgaan stel onwelriekende chemiese samestellings vry, wat vermoedelik feromone is. Die normaalweg versteekte gevurkte struktuur kan uitgestulp word wanneer die ruspe 'n bedreiging teëkom. Die onwelriekende afskeidings bevat terpeenstowwe, wat verskil van spesie tot spesie.

Die fyn struktuur van die osmateriale klier van die Lemmetjievlinder, *Papilio demoleus libanius*, een van die Swaelsterte, is bestudeer. Daar is bevind dat dit drie selsoorte bevat insluitend ellipsoidvormige klierselle.

## Verwysings 
## Eksterne skakel 
* Tree of Life
Filogenie

In biologie is **filogenie** die studie van die ewolusionêre verwantskap tussen groepe organismes (bv. spesies of bevolkings), wat nagespeur word deur molekulêre ordeningsdata en morfologiese datamatryse. Die term *filogenie* word afgelei van die Griekse woorde *phyle* (φυλή) en *phylon* (φῦλον), wat 'n “stam” en “ras” aandui; en die woord *genetikos* (γενετικός), wat “rakende geboorte” beteken, van *genesis* (γένεσις) “geboorte”.

Taksonomie, die klassifikasie, identifikasie, en naamgewing van organismes, word ryklik toegelig deur filogenie, maar bly metodies en logies onderskeibaar. Die studierigtings filogenie en taksnomie oorvleuel in die wetenskap van filogenetiese sistemantiek as een metodologie, kladisme onderverdeel afgeleide kenmerke (sinapomorfië) wat aangewend word vir die opstel van voorouer-nageslag boomstrukture (kladogramme) en afbakening van taksa (klade).  In biologiese sistematiek in geheel, het filogenetiese analise noodsaaklik geword in die navorsing van die ewolusionêre boom van lewe.

## Verwysings
Lys Pim Fortuyn

Die **Lys Pim Fortuyn** (Nederlands: *Lijst Pim Fortuyn*, LPF) was 'n Nederlandse populistiese politieke party, wat op 14 Februarie 2002 gestig en op 1 Januarie 2008 opgehef is.

Die oprigter was die op 6 Mei 2002 vermoorde sosioloog Pim Fortuyn. By die verkiesings vir die Tweede Kamer van 15 Mei 2002 het die Lys Pim Fortuyn 26 setels behaal. Met die christen-demokratiese Christen-Demokratiese Appèl (CDA) en die regs-liberale Volksparty vir Vryheid en Demokrasie (VVD) het die LPF op 22 Julie 2002 die Balkenende I-kabinet gevorm. Vanweë die deurlopende rusies in die LPF (veral tussen adjunk-premier Bomhoff en minister van Ekonomiese Sake Heinsbroek) het die kabinet al op 16 Oktober 2002 geval; tot 27 Mei 2003 was die kabinet demissionêr. By die verkiesings van die Tweede Kamer in 2003 het die Lys Pim Fortuyn nog slegs 8 setels behaal en by die verkiesings in 2006 0 setels.

Die Party vir die Vryheid van Geert Wilders kan as 'n voorsetting van die Lys Pim Fortuyn beskou word.
Mashishing

**Mashishing** is 'n township aan die westekant van die Suid-Afrikaanse dorp Lydenburg. Tydens die apartheidera het Lydenburg se swart inwoners in Mashishing gewoon. Mashishing beteken "lang, groen gras".

In Junie 2006 is aangekondig dat Pallo Jordan, die Minister van Kuns en Kultuur, Lydenburg se naam na Mashishing verander het. Die naam het egter nie posgevat nie en besighede (asook die "Lydenburg Museum") gebruik steeds die ou naam.

## Sien ook 
* Lys van dorpe in Suid-Afrika

## Verwysings
Cambridgeshire

**Cambridgeshire** (uitgespreek /ˈkeɪmbrɪdʒʃər/) is 'n graafskap in oostelike Engeland, in die Verenigde Koninkryk. Die graafskap sluit in die stede van Cambridge, Ely en St Ives. Cambridgeshire het 'n bevolking van 806&nbsp;700 in 2011 gehad en is dus die 28ste grootste graafskap in die land.

## Eksterne skakels 
*  Amptelike webwerf
Bikini

duimnael|225px|'n Vrou in 'n geel bikini op die strand.

Die **bikini** is tipiese swemdrag vir vroue, in die vorm van óf 'n eenstuk óf 'n tweestuk. In die geval van die tweestuk bedek een stuk die borste en die ander die lies en die boude gedeeltelik of ten volle, met die liggaam onbedek tussen die twee kledingstukke.  Die bikini word tipies in warm weer gedra om in te swem of in die son te bak.  Bikinis word ook dikwels as onderklere gedra onder swempakke vir waterski, branderplankry en duikpakke. Die vorms van bikinis toon 'n sterk ooreenkoms met vroue-onderklere en die onderstuk kan wissel van 'n gewaagde deurtrekker tot broekies.

Alhoewel tweestuk swemdrag voor hierdie tyd gedra is, is die moderne bikini deur 'n Franse ingenieur, Louis Réard, in 1946 ontwerp.  Hy het dit genoem na die Bikini-atol in die Stille Oseaan waar kerntoetse in Julie van dieselfde jaar gedoen is.
Suffolk

**Suffolk** (uitgespreek /ˈsʌfək/) is 'n graafskap in oostelike Engeland, in die Verenigde Koninkryk. Die graafskap sluit in die stede van Ipswich, Felixstowe en Lowestoft. 

Suffolk het 'n geskatte bevolking van 757&nbsp;000 in 2017 gehad, (waarvan 97,2% Blank was) en is dus die 31ste grootste graafskap in die land.

## Eksterne skakels 
*  Amptelike webwerf
De Doorns

[duimnael|regs|260px|Die NG kerk Murray op De Doorns, ontwerp deur [Wynand Louw.]]
**De Doorns** is 'n dorp in die Hexriviervallei in die Wes-Kaap, Suid-Afrika, noordoos van Worcester. In 2011 het die dorp en die townships saam 'n bevolking van 11&nbsp;278 gehad, van wie 673 (6%) wit was.

## Omgewing 
Druiwe is verreweg die belangrikste landbouproduk wat verbou word. Die oorspronklike opstal van die plaas De Doorns staan steeds op die *Valley Stud* perdetelery.

## Sien ook 
* Friedrich Eich, stigter van die plaaslike sendingstasie van die Rynse Sendinggenootskap
* Kaffrarian Rifles-monument
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 

## Verwysings
Shropshire

**Shropshire** (uitgespreek /ˈʃrɒpʃər/) is 'n graafskap in westelike Engeland, in die Verenigde Koninkryk. Die graafskap sluit in die stede van Shrewsbury, Telford en Dawley. 

Shropshire het 'n geskatte bevolking van 493&nbsp;200 in 2017 gehad (waarvan 97,3% Blank was) en is dus die 42ste grootste graafskap in die land.

## Eksterne skakels 
*  Amptelike webwerf
Voëlvlerk

[links|duimnael|250px|Die [dorsaal|dorsale en ventrale kante van die Reuse-voëlvlerk (mannetjie en wyfie onderskeidelik), verskil volkome, soos tipies is van soorte in die genus *Ornithoptera*.]]

**Voëlvlerke** is skoenlappers van die Swaelstertsubfamilie, in die familie van Riddervlinders (*Papilionidae*), inheems aan die Indiese subkontinent en die vasteland en argipels van Suidoos-Asië en Australasië, en word gewoonlik beskou as behorende tot drie genera: ***Ornithoptera***, ***Trogonoptera*** en ***Troides***. Sekere outoriteite sluit bykomende genera in. Daar is nie ooreenstemming oor die presiese getal spesies nie, maar onlangse outoriteite erken tussen 30 en 40. Voëlvlerke word vernoem na hul uitstaande grootte, hoekige vlerke en voëlagtige vlug.

Onder die Voëlvlerke tel sekere van die wêreld se grootste skoenlappers, naamlik die grootste, Alexandra se voëlvlerk (*Ornithoptera alexandrae*); die tweedegrootste, die Reusevoëlvlerk (*O. goliath*); en die grootste skoenlapper inheems aan Australië, die Cairns-voëlvlerk (*O. euphorion*). Ander welbekende soorte is Radjah Brooke se voëlvlerk (*Trogonoptera brookiana*), 'n besonder aantreklike soort wat na sir James Brooke vernoem is, die eerste Wit Radjah van 19e-eeuse Sarawak.

Weens hul grootte en helder kleure, is hulle gewild onder skoenlapperversamelaars, en alle Voëlvlerke word nou gelys deur CITES, waardeur internasionale handel beperk, en in die geval van *O. alexandrae*, totaal verbied word.

Die Sri Lankaanse voëlvlerk, *Troides darsius*, is die nasionale skoenlapper van Sri Lanka.

## Verwysings
Worcestershire

**Worcestershire** (uitgespreek /ˈwʊstərʃər/) is 'n graafskap in Engeland, in die Verenigde Koninkryk. Die graafskap sluit in die stede van Worcester, Droitwich en Malvern.

Worcestershire het geskatte 'n bevolking van 588&nbsp;400 in 2017 gehad (waarvan 97,5% Blank was) en is dus die 38ste grootste graafskap in die land.

## Eksterne skakels 
*  Amptelike webwerf
Eerste Kamer van die Stategeneraal

Die **Eerste Kamer van die Stategeneraal** (Nederlands: *Eerste Kamer der Staten-Generaal*) is een van die twee Kamers van die Nederlandse volksverteenwoordiging, die Stategeneraal van Nederland (die andere Kamer is die Tweede Kamer van die Stategeneraal). Die Eerste Kamer bestaan sedert 1815 en is gevestig in die administratiewe hoofstad Den Haag. Hierdie Kamer het 75 lede en word deur die Provinsiale State verkies. Die voorsitter is Mei Li Vos (PvdA). Die Eerste Kamer is nie die belangrikste Kamer nie. So het die Eerste Kamer nie die reg om besluite te wysig en in te dien nie, maar die Tweede Kamer wel.

325px|links|duimnael|Die Eerste Kamer van die Stategeneraal
325px|links|duimnael|Gebou van die Eerste Kamer

## Koalisie 
Sedert 23 Februarie 2026 bestaan die Jetten-kabinet, wat deur die D66, VVD en CDA ondersteun word (*sien ook: Tweede Kamer - Koalisie*).

As Eerste Minister is Rob Jetten die leier van hierdie kabinet.

## Verkiesings 
Die laaste verkiesings was op 30 Mei 2023. Die setelverdeling sedert 1991 is soos volg (oorspronklike setels):

## Verwysings 
## Bronne 
* Eerste Kamer, Parlement.com
* Eerste Kamerverkiezingen 1983-2023, Parlement.com
* Zetelverdeling in de Eerste Kamer 1917-nu, NLverkiezingen.com

## Eksterne skakels 
*  Die amptelike webwerf van die Eerste Kamer van die State-Generaal
Stategeneraal van Nederland

Die **Stategeneraal van Nederland** (Nederlands: *Staten-Generaal van het Koninkrijk der Nederlanden*) is die Nederlandse volksverteenwoordiging, wat bestaan uit die Eerste Kamer van die Stategeneraal (75 lede) en die Tweede Kamer van die Stategeneraal (150 lede). Die Stategeneraal bestaan sedert 1814 en is gevestig in die administratiewe hoofstad Den Haag. 

## Bronne 
* Staten-Generaal, Parlement.com

## Eksterne skakels 
*  Die amptelike webwerf van die Stategeneraal